CELEX: 32000R0657
Language: el
Date: 2000-03-27 00:00:00
Title: Κανονισμός (ΕΚ) αριθ. 657/2000 του Συμβουλίου, της 27ης Μαρτίου 2000, σχετικά με την ενίσχυση του διαλόγου μεταξύ του τομέα της αλιείας και των κύκλων που αφορά η κοινή αλιευτική πολιτική

Avis juridique important

|

32000R0657

Κανονισμός (ΕΚ) αριθ. 657/2000 του Συμβουλίου, της 27ης Μαρτίου 2000, σχετικά με την ενίσχυση του διαλόγου μεταξύ του τομέα της αλιείας και των κύκλων που αφορά η κοινή αλιευτική πολιτική  

Επίσημη Εφημερίδα αριθ. L 080 της 31/03/2000 σ. 0007 - 0008

Κανονισμός (ΕΚ) αριθ. 657/2000 του Συμβουλίουτης 27ης Μαρτίου 2000σχετικά με την ενίσχυση του διαλόγου μεταξύ του τομέα της αλιείας και των κύκλων που αφορά η κοινή αλιευτική πολιτικήΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας τα ακόλουθα:(1) Προκειμένου οι εκπρόσωποι του τομέα των προϊόντων αλιείας και υδατοκαλλιέργειας καθώς και οι λοιποί αφορώμενοι κύκλοι να συμπράττουν καλύτερα στη σύλληψη, στη χάραξη και στην εφαρμογή της κοινής αλιευτικής πολιτικής (ΚΑλΠ), είναι ανάγκη να ενισχυθεί ο διάλογος με τους ανωτέρω κύκλους και να γίνει διαφανέστερο το σύνολο της διαδικασίας λήψης αποφάσεων, ιδίως στην προπαρασκευαστική του φάση.(2) Λαμβάνοντας υπόψη την αποστολή της συμβουλευτικής επιτροπής αλιείας και υδατοκαλλιέργειας (ΣΕΑΥ), η οποία ανανεώθηκε με την απόφαση 1999/478/ΕΚ της Επιτροπής(1), οι εν λόγω στόχοι διαλόγου και διαφάνειας μπορούν να διευκολυνθούν με νέα μέτρα που αποβλέπουν, αφενός, στην καλύτερη διοργάνωση των συνεδριάσεων της ΣΕΑΥ και, αφετέρου, στη γνωστοποίηση, στους αφορώμενους κύκλους, πληροφοριών σχετικών με τα διακυβευόμενα και τα αποτελέσματα που έχουν επιτευχθεί.(3) Για το σκοπό αυτό, θα πρέπει να βοηθούνται οι ευρωπαϊκές επαγγελματικές οργανώσεις στην προετοιμασία των συνεδριάσεων της ΣΕΑΥ με στόχο να ευνοούνται οι συνολικές αναλύσεις όσων διακυβεύονται στα πλαίσια της ΚΑλΠ και του αντίκτυπου των μέτρων που λαμβάνονται βάσει αυτής, να ενθαρρύνονται οι πρωτοβουλίες που επιχειρεί ο τομέας και να επιζητούνται, ει δυνατόν, κοινές θέσεις για τα σχέδια προτάσεων της Επιτροπής.(4) Είναι επιπλέον σκόπιμο, προκειμένου να βελτιωθούν οι προϋποθέσεις υπό τις οποίες λαμβάνονται οι αποφάσεις, να ενημερώνεται πολύ νωρίς ο κλάδος για τις προβλεπόμενες πρωτοβουλίες και να επεξηγούνται οι στόχοι και οι λεπτομέρειες των διαφόρων μέτρων της ΚΑλΠ σε όλους τους ενδιαφερόμενους κύκλους,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Υπό τους όρους που προβλέπονται στο παράρτημα, η Επιτροπή αναλαμβάνει τα έξοδα που αφορούν:- τις συνεδριάσεις οι οποίες διοργανώνονται από τις ευρωπαϊκές επαγγελματικές οργανώσεις και αποβλέπουν στην προετοιμασία των συνεδριάσεων της συμβουλευτικής επιτροπής αλιείας και υδατοκαλλιέργειας,- την επεξήγηση των στόχων και μέτρων των σχετικών με την κοινή αλιευτική πολιτική, και ιδιαίτερα των προτάσεων της Επιτροπής, και τη διάδοση των σχετικών πληροφοριών στον τομέα της αλιείας και στους αφορώμενους κύκλους, διατηρώντας τακτικές επαφές με τις ενδιαφερόμενες οργανώσεις και ομάδες.Μπορούν επίσης να χρηματοδοτούνται συνεδριάσεις εμπειρογνωμόνων που διοργανώνονται από την Επιτροπή για να στηριχθούν οι δράσεις οι οποίες αναφέρονται στο πρώτο εδάφιο δεύτερη περίπτωση.Άρθρο 2Η Επιτροπή μπορεί να πραγματοποιεί όλους τους ελέγχους τους οποίους κρίνει αναγκαίους, για να εξασφαλίζει την τήρηση των όρων και να εκπληρώνει τα καθήκοντα που ανατίθενται με τον παρόντα κανονισμό στις ευρωπαϊκές επαγγελματικές οργανώσεις, οι οποίες επικουρούν τους εκπροσώπους που ορίζονται για το σκοπό αυτό από την Επιτροπή.Άρθρο 3Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 27 Μαρτίου 2000.Για το ΣυμβούλιοΟ ΠρόεδροςF. Gomes(1) ΕΕ L 187 της 20.7.1999, σ. 70.ΠΑΡΑΡΤΗΜΑΈξοδα διοργάνωσης, από τις ευρωπαϊκές επαγγελματικές οργανώσεις, των συνεδριάσεων προετοιμασίας των συνεδριάσεων της συμβουλευτικής επιτροπής αλιείας και υδατοκαλλιέργειας (ΣΕΑΥ)Τα έξοδα κίνησης και διαμονής των μελών των ευρωπαϊκών επαγγελματικών οργανώσεων που είναι υποχρεωμένα να μετακινηθούν για την προετοιμασία των συνεδριάσεων της ΣΕΑΥ, είναι επιλέξιμα.Τα έξοδα που αφορούν τις συνεδριάσεις των ευρωπαϊκών επαγγελματικών οργανώσεων οι οποίες δεν συνδέονται με τις ανωτέρω εργασίες, ή τα έξοδα που δεν αναφέρονται στο πρώτο εδάφιο, δεν είναι επιλέξιμα.Κάθε έτος, και σε συνάρτηση με τους διαθέσιμους χρηματοδοτικούς πόρους και κατ' αναλογία των δικαιούχων στους κόλπους της ολομέλειας της ΣΕΑΥ, χορηγείται, με ετήσια σύμβαση χρηματοδότησης συναπτόμενη με την Επιτροπή, τραβηκτικό δικαίωμα σε κάθε επαγγελματική οργάνωση που αποτελεί μέλος της ολομέλειας της ΣΕΑΥ.Το τραβηκτικό αυτό δικαίωμα, καθώς και το μέσο κόστος μετακίνησης ενός υπευθύνου (περίπου 750 ευρώ το 1998), καθορίζουν τον αριθμό των μετακινήσεων τις οποίες κάθε οργάνωση μπορεί να αναλάβει για να εξασφαλίσει την προετοιμασία των συνεδριάσεων, αφαιρώντας ποσοστό 20 % κατ' ανώτατο όριο από το ποσό του τραβηκτικού δικαιώματος, που θα παρακρατείται κατ' αποκοπήν από κάθε οργάνωση υπό τύπο αντιστάθμισης εκείνων των επιμελητειακών και διοικητικών της δαπανών οι οποίες συνδέονται απόλυτα με τη διοργάνωση των προπαρασκευαστικών αυτών συνεδριάσεων.Επικοινωνία με το σύνολο των αφορωμένων κύκλωνΠεριλαμβάνει τις ακόλουθες δράσεις, με πρωτοβουλία της Επιτροπής:- την παραγωγή και τη διάδοση του υλικού τεκμηρίωσης του προσαρμοσμένου στις ειδικές ανάγκες των διαφόρων αφορωμένων κύκλων (έγγραφα, οπτικοακουστικά και ηλεκτρικά μέσα), ιδίως με βάση τις έρευνες που πραγματοποιούνται στους εν λόγω κύκλους,- τη διευθέτηση μιας ευρύτατης πρόσβασης στα δεδομένα και τα στοιχεία επεξήγησης που αφορούν ιδίως τις προτάσεις της Επιτροπής, με την ανάπτυξη της θέσης Internet και την παραγωγή μιας περιοδικής δημοσίευσης, καθώς και ενημερωτικά/εκπαιδευτικά σεμινάρια για τους φορείς επηρεασμού της κοινής γνώμης.Οι αναφερόμενες στην πρώτη και δεύτερη περίπτωση δράσεις εφαρμόζονται από εξωτερικούς συμβαλλόμενους επιλεγόμενους με πρόσκληση για υποβολή προσφορών.